गोला गोकर्णनाथ। बांकेगंज मार्ग पर तहसील के समीप स्थित दो करोड़ कीमत की बेशकीमती जमीन पर भूमाफिया काबिज हो गए थे। यह जमीन गोला ग्राम पंचायत की थी। भूमाफिया के नाम जमीन दर्ज कर विक्रय किए जाने के मामले में एसडीएम आलोक कुमार ने आदेश जारी कर जमीन को पुन: ग्राम पंचायत के नाम दर्जकर कब्जा दिलाने के निर्देश दिए हैं। वहीं मामले की गहनता से जांच करने का आदेश तहसीलदार को दिया है, जिससे भू माफिया में अफरातफरी है।